Tolong jelaskan mengenai Babak Baru dari Senarai watak Claymore dalam bahasa melayu

merupakan Claymore yang mengambil alih kedudukan Clare yang lama dalam organisasinya, iaitu #47. Dia merupakan kacukan tidak sempurna (warna rambutnya yang masih mempunyai warna asal adalah sebagai bukti). Tidak seperti kebanyakan Claymore, Clarice tidak mampu bertahan di bawah keadaan cuaca yang melampau. Tujuh tahun selepas Kempen Utara, dia dihantar ke bahagian utara untuk menyertai kumpulan memburu makhluk Awakened.

Kumpulannya ditangkap dalam suatu serangan hendap oleh beberapa makhluk Awakened. Ahli-ahli kumpulannya tercedera dan dia pengsan akibat serangan itu. Apabila dia terjaga, dia mendapati rakan-rakannya sedang menyembuhkan diri mereka dan lawan mereka tidak kelihatan, meninggalkan kesan darah yang besar sahaja. Dia kemudiannya menjumpai pedang-pedang 17 Claymore yang terbunuh dalam Kempen Utara tujuh tahun lalu, dan senjata mereka itu tertanam di permukaan kawasan bersalji itu. Clarice yang tidak mengetahui apa-apa, sebenarnya telah diselamatkan 7 Claymore dari perang tujuh tahun yang lalu: Clare, Miria, Helen, Deneve, Cynthia, Tabitha, dan Yuma. Rakan-rakannya menyangka bahawa mereka diselamatkan roh-roh Claymore yang terkorban di situ.

Dia kemudiannya melaporkan penemuannya kepada organisasi itu dan kemudian ditugaskan untuk membantu Claymore #4, iaitu Miata. Meskipun berpangkat 4, Miata didapatinya berkelakuan seperti seorang kanak-kanak, dan keadaannya juga kurang stabil. Lalu dia tertanya-tanya asal-usul kaumnya itu. Melalui kaedah "tidak ortodoks", Clarice berjaya menenang dan menstabilkan minda Miata. Berpuas hati dengan pencapaian Clarice yang berjaya "mengawal" minda Miata, organisasinya terus menghantar mereka untuk memburu pengkhianat mereka, iaitu Galatea.